Emîne Şenyaşara ke mêrde û cinîyê ci hetê merdimanê Wekîlê AKPyî Halîl Îbrahîm Yildizî ra kişîyayî, 55 rojî yo lajê xo Ferît Şenyaşarî reyde verê Edlîyeya Riha de  nobeta edaletî gêna.
Keyeyî ewro fotografê hêrişê vera ambulansî vila kerdî.
Keyeyî serê twitterî de wina vat: ''Eke ambulansê nêweşxaneyî visnenê nê halî o çax merdim nêwazeno rewşa mîyanê nêweşxaneyî ser o bifikiro. Babîyê mi peya şi  nêweşxane, pê lînçkerdişî kişîya. 3 serrî derbaz bîyî. Hema zî  kesêk nêtepişîya. Wezîrê Edaletî çi kar keno gelo?''
